EkBass/fiwiki-20250220-pages-articles huggingface dataset:
Mäkelän piiri

Mäkelän piiri eli Mäkelän talli oli tamperelainen kirjallisuuspiiri, joka syntyi Tampereen kaupunginkirjaston johtajan Mikko Mäkelän ympärille 1940-luvulla. Kirjallisuuspiiristä on lähtöisin muun muassa Väinö Linna. Linna korosti usein Mäkelän piirin merkitystä kirjailijankehitykselleen, sillä piiri oli hänelle ensimmäinen kosketus muihin kirjoittajiin. Mäkelän piirin keskusteluilloissa Linna sai omat ateljeekriitikkonsa ja pääsi testaamaan tulevien romaaniensa aihetta ja asetelmia. Mäkelän piirin johtohahmoja olivat Lauri Viita ja hänen jälkeensä Väinö Linna sekä myös Alex Matson. Mäkelän piiri hajaantui 1954 kun suuri osa sen jäsenistä oli jo muuttanut pois Tampereelta muualle Suomeen. ==Mäkelän piirin jäsenet== *Harri Kaasalainen, kauppaedustaja, kenkäkaupan myyjä *Ilpo Kaukovalta, filosofian maisteri *Väinö Linna, kirjailija *Reino Mantere, kuorma-autonkuljettaja, Automiesten ammattiosaston sihteeri *Alex Matson, kirjailija, kuvataiteilija *Viljo Paula, kaivosmies *Veikko Pihlajamäki, myymälän esimies *Mirkka Rekola, opiskelija *Jaakko Syrjä, palomies *Aladár Valmari, kartanpiirtäjä *Lauri Viita, runoilija, kirjailija *Laura Virkki, koululainen, ylioppilas https://webpages.tuni.fi/koskivoimaa/kulttuuri/1940-60/makelanp.html ==Lähteet== ==Kirjallisuutta== * Varpio, Yrjö: Kirjallisuusinstituuto valtainstituutiona. Mäkelän piiri Suomen kirjallisessa kentässä. Teoksessa * Varpio, Yrjö: Mäkelän piiri: tutkimus tamperelaisesta kirjailijapiiristä 1946–1954 (WSOY 1975) ==Aiheesta muualla== * Jaakko Syrjän artikkeli. (PDF) * Matti Kuhnan Marko Tapiota käsittelevä väitöskirja. (s. 260-, PDF) * Kalle Lehtisen kirjoitus Mäkelän piiristä. *
Näky

Näky käsitetään uskonnoissa yliluonnollisena ilmestyksenä, joka uskonnon seuraajien mielestä on saatu ilmoituksena jumaluudelta, joko suoraan tai epäsuorasti profeetan kautta. Näky saattaa sisältää jumalallista tai tulevaisuutta koskevaa tietoa. Kirjoitetussa muodossa olevaa näkyä kutsutaan kristinuskossa apokalypsiksi. Monissa kulttuureissa hallusinogeenisillä aineilla on perinteisesti voitu avustaa näkyjen syntymistä. == Näyt uskonnoissa == Näyillä on ollut kristinuskossa keskeinen asema. Uuden testamentin mukaan monet kokivat nähneensä Jeesuksen ylösnousseena kuolemansa jälkeen. Paavalin kääntymys perustui tällaiseen kokemukseen, ja myös Konstantinus Suuren kerrotaan saaneen näyn ennen Mulviuksen sillan taistelua. Keskiajalla ja hieman myöhemminkin uskonnollisia näkyjä pidettiin tavanomaisina. Tunnettujen näkijöiden joukossa olivat Hildegard BingeniläinenThe Life and Works of Hildegard von Bingen (1098-1179), Pyhä BirgittaSaint Birgitta: a medieval figure who speaks to modern women as well, Jeanne d'ArcJoan of Arc Biography, Tuomas Akvinolainen,December 6, 1273 • Thomas Aquinas Had a Vision Martti LutherLuther and the Devil ja Emanuel SwedenborgEmanuel Swedenborg's Vision of Christ. Katolisessa perinteessä alkuperältään yliluonnollisiksi tulkitut näyt ovat olleet yleisiä vielä aivan nykyaikana. Usein näyt ovat olleet Neitsyt Marian ilmestyksiä. Tällaisia on katolisen kirkon mukaan tapahtunut muun muassa Lourdesissa Bernadette Soubirousille vuonna 1858 ja Fatimassa vuonna 1917. Vielä tuoreempia tapauksia on raportoitu esimerkiksi vuodesta 1981 alkaen Međugorjessa, jossa tapahtuneet ilmestykset ovat katolisissa piireissä paljon puhuttuja, joskaan eivät virallisesti vahvistettuja. Joskus näyt ovat johtaneet uusien uskontojen syntyyn. Muhammadin saamat näyt johtivat islamin muotoutumiseen. Esimerkkejä on tuoreempiakin: Ellen G. Whiten näyt olivat keskeisellä sijalla adventistisen liikkeen synnyssä, ja mormonismi juontaa juurensa Joseph Smithin saamaan "ensimmäiseen näkyyn". == Selityksiä == Näyille on esitetty myös maallisia selityksiä. Ohimolohkoepilepsian tiedetään joskus liittyvän uskonnollisiin kokemuksiin, kuten näkyihin.Where God and Science Meet: The neurology of religious experience Paranormaaleina pidetyt kokemukset ovat erään teorian mukaan yleisiä ihmisillä, joilla on fantasiaan taipuvainen persoonallisuus.Fantasiaan taipuvainen persoonallisuus Hallusinaatioita eli harha-aistimuksia voivat aiheuttaa esimerkiksi huumeet ja psykoosit. == Esimerkkejä näyistä == * Fatiman Neitsyt Maria * Ensimmäinen näky * Johanneksen ilmestys == Katso myös == * Darshan * Hallusinaatio * Kangastus == Lähteet == == Aiheesta muualla == * Crystalrivers.com * Leonie Marklew Barrett Luokka:Uskonnollinen kokemus ja toiminta
Rancor

Rancor on kuvitteellinen viiden metrin pituinen lihaa syövä olento Tähtien sodan maailmassa. Rancoreita tavataan Dathomir-planeetalla, mutta niitä on kuljetettu myös ympäri galaksia. Tähtien sota: Episodi VI – Jedin paluu -elokuvassa rikollispäällikkö Hutt Jabballa on lemmikkinä rancor. Se on sijoitettu Jabban juhlasalin alle, minne Jabba pystyy pudottamaan salaluukun avulla epämieluisat vieraat rancorin ruoaksi. Kun Luke Skywalker yrittää pelastaa Jabban vangitseman Han Solon, Jabba pudottaa Luken luukusta. Luken lisäksi myös Jubnik, joka on yksi Jabban vartijoista, putoaa alas. Jubnik joutuu välittömästi rancorin ruoaksi, mutta Luke onnistuu tappamaan pedon tuhoamalla ulospääsyportin katkaisijan ja pudottamalla portin rancorin niskaan. Jabba suuttuu ja käskee alaisiaan syöttämään Luken ja Han Solon toiselle lemmikillensä, sarlacc-hirviölle. Rancor esiintyy videopeleissä Star Wars Jedi Knight: Mysteries of the Sith, Star Wars: Battlefront II, Star Wars Jedi Knight III: Jedi Academy, Knights of the Old Republic, Knights of the Old Republic II: The Sith Lords sekä Star Wars: The Force Unleashed. Pelissä The Force Unleashed esiintyy rancorin suurempi ja vahvempi muoto ”Bull Rancor”, joka asuu suoplaneetta Felucialla. Luokka:Tähtien sodan olennot Luokka:Kuvitteelliset eläinlajit en:List of Star Wars creatures#Rancor sv:Lista över raser i Star Wars#Rancor
Robert Kiesel

Robert A. ”Bob” Kiesel (30. elokuuta 1911 – 6. elokuuta 1993) oli yhdysvaltalainen yleisurheilija, joka voitti olympiakultaa 4 x 100 metrin juoksussa olympialaisissa 1932. Kyseiset olympialaiset olivat Los Angelesissa, ja olympiavoitto tuli uudella maailmanennätysajalla 40.0. Robert Kiesel kuoli 81-vuotiaana Boisessa, Idahossa. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1911 syntyneet Luokka:Vuonna 1993 kuolleet
Gammakuvaus

Gammakuvaus on tavallisin isotooppikuvauksen muoto. Se voidaan jakaa tasokuvaukseen sekä yksifotoniemissiotomografiaan (SPECT). Gammakuvauksessa kuvattavalle potilaalle tai koe-eläimelle annetaan radioaktiivista ainetta, jota kutsutaan radiolääkkeeksi. Radiolääke hakeutuu kehon haluttuun osaan, joka voi olla tietty elin tai kudos. Radiolääkkeen sisältämän radioisotoopin hajoamisen seurauksena kohdekudoksesta emittoituu gammasäteilyä, jota mitataan gammakameralla. Gammakamerassa kollimaattori suodattaa pois vääristä suunnista tulleet gammasäteet. Oikeista suunnista tulleet gammasäteet aiheuttavat tuikekiteissä valonvälähdyksiä. Valomonistinputket vahvistavat ja muuttavat valontuikahdukset sähköisiksi impulsseiksi, joista muodostetaan kuva tehtävään soveltuvan tietokoneohjelman avulla. Sellaiset kohdat, joissa radioaktiivista ainetta on paljon, näkyvät kuvissa kirkkaina. Mustina puolestaan näkyvät alueet, joihin radioaktiivista ainetta ei ole kulkeutunut. Tavallisen paikanmäärityksen lisäksi voidaan tutkia radioaktiivisen aineen kulkua ottamalla useita kuvia lyhyin väliajoin. Käytetyin radioaktiivinen merkkiaine on teknetium-99m (99mTc). Gammakuvausta käytetään yleisesti luuston kuvaamiseen. Epästabiilin sepelvaltimotaudin diagnostiikassa gammakuvaus on hyödyllinen keino erityisesti sydämen verenkiertoa tutkittaessa. Kuvausta käytetään sekä yksinään että rasituskokeen yhteydessä. Merkkiaineena on 201tallium, joskus myös 99mteknetium. Merkkiaine kertyy huonosti lihaksen sairaaseen osaan. Gammakuvantamisessa voidaan käyttää suorareikäisen kollimaattorin tilalla neulanreikäkollimaattoria (pinhole collimator), joka vastaa perinteistä "neulanreikäkameraa". Neulanreikäkollimaattoria voidaan käyttää esim. kilpirauhasen gammakuvauksessa. Gammakameraa käyttävät ja tutkimuksia tekevät röntgenhoitajat. Hoidollinen vastuu on osastonhoitajalla, lääketieteellinen vastuu osaston ylilääkärillä ja säteilyn käytön vastuu osaston sairaalafyysikolla. ==SPECT-tutkimus== SPECT (SPET) -tutkimuksessa eli yksifotoniemissiotomografiassa käytetään yleensä kahta gammakameraa, jotka pyörivät kohteen ympärillä mitaten jatkuvasti kohteesta tulevaa gammasäteilyä. Näin halutusta elimistön osasta saadaan useita eri kulmista otettuja leikekuvia. SPECT-kuvausta käytetään mm. sydänsairauksien, syövän ja aivovammojen diagnosointiin. ==PET-tutkimus== PET-tutkimuksessa eli positroniemissiotomografiassa käytetään radioaktiivisia isotooppeja, joissa tapahtuu β+-hajoamista. Tällaisen ytimen hajotessa syntyy positroni, joka törmää melko nopeasti väliaineen elektroniin ja tapahtuu annihilaatio. Annihilaatiossa syntyy kaksi gammakvanttia, joiden molempien energia on 511 keV. Gammakvantit lähtevät toisiinsa nähden vastakkaisiin suuntiin törmäyskohdasta. Kohteen ympärillä on vastakkain ilmaisimet, jotka hyväksyvät kuvan muodostukseen vain samaan aikaan ilmaisimiin saapuneet gammakvantit. ==Lähteet== * Hiltunen, E. & muut, 2007, Galenos, 8., WSOY. s.560 === Viitteet === Luokka:Radiologia Luokka:Seulonnan keskeiset artikkelit
Mikko Mäkelä

Mikko Mäkelä voi tarkoittaa ainakin seuraavia henkilöitä: *Mikko Mäkelä (1910–1985), tamperelainen kirjastonjohtaja ja Mäkelän piirin perustaja *Mikko Mäkelä (s. 1965), jääkiekkoilija *Mikko Mäkelä (s. 1972), basisti *Mikko Mäkelä (s. 1979), jalkapalloilija *Mikko Mäkelä, sarjakuvantekijä *Mikko Mäkelä, äänisuunnittelija *Mikko Mäkelä, poliitikko *Mikko Mäkelä (s. 1972), rovasti, järjestöjohtaja *Mikko Mäkelä, elokuvaohjaaja ja käsikirjoittaja
Tellu Turkka

Tellu Turkka (vuodesta 2014 Turkka-Saari, ent. Tellu Paulasto, Tellu Virkkala, s. 1969 Koskenpää) on suomalainen viulisti ja laulaja nykyfolk/neo-folk- musiikkilajissa. Hän opetteli viulunsoittoa Jyväskylän konservatoriossa 1978-1985, Savonlinnan taidekoulussa 1985-1988 ja Sibelius-akatemian kansanmusiikin osastolla 1989-2001\. Hän opiskeli myös hardangerviulua Ånon Egelandin kanssa Norjassa vuosina 1992-1993\. Turkka-Saari soitti Hedningarna- yhtyeessä 1990-1996 ja 2001-2003\. Hän on myös esiintynyt Loituman (1989-1991), Piniarttujen, Tallarin (1997-1998, 2001-2002) ja Luna Novan (1996-2001) kanssa sekä sittemmin Suden Aika -ryhmässä. Turkka-Saari asuu Liperin Viinijärvellä. Hänen ex-aviomiehensä on muusikko Wimme Saari. Oudonkummun sirkus ==Diskografia== Hedningarna * Kaksi (1992) * Trä (1994) Liisa Matveisen kanssa * Mateli (1999) * Vienan naisia (2011) Soolo * Pähkinänsydän (1999; lastenmusiikkia) Piniartut * Piniartut (2001; Tellu myös tuotti tämän levyn) Tallari * Virtaa (1999) * Mieron tammat (2002) * Runolaulutanssit (2003) Suden aika * Suden Aika (1996) * Etsijä (2004) * Unta (2006) ==Lähteet== Luokka:Suomalaiset viulistit Luokka:Suomalaiset kansanmuusikot Luokka:Suomalaiset laulajat Luokka:Vuonna 1969 syntyneet Luokka:Elävät henkilöt
Tuuli Rannikko

Tuuli Rannikko (oikealta nimeltään Tuuli Lindberg, o.s. Rannikko, s. 1947 Turussa) on suomalainen kirjailija. Rannikko valmistui oikeustieteen kandidaatiksi Turun yliopistosta vuonna 1970 ja on koulutukseltaan varatuomari. Rannikko on työskennellyt pankkialalla muun muassa pankinjohtajana mutta jäi vapaaksi kirjailijaksi 2000. Rannikko asuu nykyisin miehensä, autoalalla toimineen Håkan Lindbergin kanssa Lontoossa ja Cannesissa. == Kirjat == * Päivällisvieraat (1986) * Lumihotelli (1988) * Pitsihuvila (1991) * Valtapeli (2000) * Raharuhtinas (2001) * Umpikuja (2002) * Vauhtisokeat (2003) * Murhasalonki (2004) * Savuverho (2005) * Veriura (2006) * Surmakierre (2007) Luokka:Suomalaiset rikoskirjailijat Luokka:Suomalaiset juristit Luokka:Vuonna 1947 syntyneet Luokka:Elävät henkilöt
Beaver (Utah)

Beaver on pikkukaupunki Utahin osavaltiossa Yhdysvalloissa. Vuonna 2000 kaupungissa asui 2 454 asukasta. Beaverin perustivat vuonna 1859 joukko mormoneista koostuneita uudisraivaajia. Keksijä Philo Farnsworth ja lainsuojaton Butch Cassidy olivat syntyneet Beaverissa. Beaver oli myös Utahin ensimmäinen sähköistetty kaupunki. Luokka:Utahin kaupungit
Jukupark

Jukupark Kalajoki (vuoteen 2008 saakka JukuJukuMaa) on Kalajoen Hiekkasärkillä Perämeren rannalla sijaitseva huvi- ja vesipuisto. Puisto koostuu erilaisista puuhakohteista, vesiliukumäistä ja uima-altaista. Alun perin alueella sijaitsi vuonna 1986 perustettu Puuhapuisto JukuJukuMaa. JukuPark Oy osti JukuJukuMaan Kalajoen Hiekkasärkät Oy:ltä helmikuussa 2008. JukuPark Oy investoi alueelle kolme miljoonaa euroa kahtena ensimmäisenä vuonna rakentamalla seitsemän uutta vesiliukumäkeä ja lasten aktiviteettialueen. Turkuun valmistui kesällä 2010 toinen JukuPark, joka on selvästi suurempi kuin Kalajoen. Jukupark Oy teki 2010-luvun alussa aiesopimuksen JukuPark-vesipuiston rakentamisesta Jyväskylän Laajavuoreen, mutta hanke ei toteudu ainakaan lähivuosina. JukuParkin piti myös rakentaa vesipuisto Kouvolaan yhdessä Tykkimäen huvipuiston kanssa, mutta yritys vetäytyi hankeesta. == Lähteet == == Aiheesta muualla == * Jukuparkin kotisivut Luokka:Kalajoen nähtävyydet Luokka:Kalajoen rakennukset ja rakennelmat Luokka:Suomen vesipuistot
Ruskohaikara

Ruskohaikara (Ardea purpurea) on punertavansävyinen haikaralaji. Suomessa se on suurharvinaisuus. == Koko ja ulkonäkö == Ruskohaikara muistuttaa harmaahaikaraa, mutta on hiukan pienempi, ja sen höyhenpeite on punaruskea. Aikuisen linnun selkä on harmaansävyinen. Pituus 80-90 cm, siipien kärkiväli 140 cm, paino 600-1400 grammaa. == Levinneisyys == Ruskohaikara on muuttolintu, joka pesii Etelä-Euroopassa, Pohjois-Afrikassa, Madagaskarilla ja Aasiassa, ja talvehtii trooppisessa Afrikassa ja Kaakkois-Aasiassa. == Elinympäristö == Ruovikkoiset järvet, merenlahdet ja joenvarret sekä mangrovesuot. == Lisääntyminen == Pesii pienissä yhdyskunnissa ruovikoissa. Pesä ruovikossa, joskus jopa 3 metriä korkealla. Munamäärä vaihtelee kahdesta kahdeksaan, ja haudonta-aika on 26 päivää. Poikaset ovat lentokykyisiä noin 7 viikon ikäisinä. == Ravinto == Syö kaikkea vedessä liikkuvaa, kuten kaloja, käärmeitä, liskoja, sammakoita, lintuja, pikkunisäkkäitä jne. == Lähteet == == Aiheesta muualla == * Leinonen, Antti 1979: Ruskohaikara Ardea purpurea* (II) Kajaanissa 1977. - Lintumies 4.1979 s. 185-186. LYL. * Luokka:Haikarat
Montpelier (Idaho)

Montpelier on kaupunki Idahon osavaltiossa Yhdysvalloissa. Kaupungin perusti vuonna 1863 mormoneista koostunut uudisraivaajajoukkio. Rautatie rakennettiin kaupungin läpi vuonna 1892, ja neljä vuotta myöhemmin Butch Cassidyn johtama Hurja joukko ryösti Montpelierin pankin. Vuonna tehdyn laskelman mukaan kaupungissa on 2 785 asukasta ja 1 012 rakennusta. == Lähteet == Luokka:Idahon kaupungit
Pikkuhaikara

Pikkuhaikara (Ixobrychus minutus) on todella pieni haikaralaji, kooltaan alle puolet esimerkiksi harmaahaikarasta. Suomessa se on suurharvinaisuus. __notoc__ == Koko ja ulkonäkö == Pikkuhaikaran kaula on lyhyt ja nokka melko pitkä. Koiraan selkä, niska ja siivet ovat mustat, siivissä on valkeat läikät. Naaras on ruskehtavampi. Pikkuhaikaran pituus on 35 cm, siipien kärkiväli 55 cm ja paino 70–170 g. Sen jalat ovat pitkät ja silmät yleensä keltaiset. == Levinneisyys == Pikkuhaikara pesii Euroopan lauhkeilla alueilla ja Aasian puolella, ja talvehtii Afrikassa. == Lähteet == == Aiheesta muualla == * Luokka:Haikarat
Aavikkohaukka

Aavikkohaukka (Falco cherrug) on suurikokoinen jalohaukka, Suomessa suurharvinaisuus. Lajin kuvaili ja nimesi John Edward Gray 1834. == Koko ja ulkonäkö == Aavikkohaukan lentosiluetti muistuttaa tunturihaukkaa, ja se on melkein yhtä isokin: Pituus 47–55 cm, siipien kärkiväli 130 cm, naaraan paino 850 grammaa, koiraan 1 100 grammaa. Päältä ruskea, alta vaalea. "Housut" tummat. Hyvin samannäköinen kuin keltapäähaukka. Lajista tunnetaan kaksi alalajia, läntinen F. c. cherrug ja itäinen F. c. milvipes. == Levinneisyys == Aavikkohaukka on muuttolintu. Se pesii Itä-Euroopasta Mantsuriaan ulottuvalla alueella ja talvehtii Etiopiassa, Arabian niemimaalla, Intiassa ja Länsi- Kiinassa. Kiinan kanta on romahtanut, ja koko Keski-Aasian kanta on vähentynyt. Vähenemisen pääsyynä on aikuisten haukkojen pyydystäminen sekä poikasten ja munien keräily Lähi-idän haukkametsästäjien eli falkonieerien tarpeisiin. Vähenemisen syyksi on esitetty myös ravintoeläimen siiselin väheneminen. Maailman populaation kooksi on arvioitu noin 37 000 paria. Euroopan pesimäkanta on 430–630 paria, eniten Ukrainassa (170–200) ja Unkarissa (140–180). Suomessa laji on tavattu vain neljä kertaa, vuosina 1992, 2006, 2007 ja 2018. Lisäksi on useita havaintoja, jotka koskevat tarhakarkulaisia. == Elinympäristö == Aavikkohaukka viihtyy avoimilla viljelysmailla, aroilla ja harvapuistoisilla alueilla. == Lisääntyminen == Aavikkohaukka tekee 3–5 munaa maakuoppaan tai toisen lajin hylkäämän puussa olevan pesän päälle kyhäämäänsä pesään. Haudonta kestää kuukauden, vain naaras hautoo ja koiras tuo sille ruokaa. == Ravinto == Aavikkohaukka syö pääasiallisesti siiseleitä, mutta se saalistaa myös muita pikkunisäkkäitä kuten hyppyrottia, aavikkorottia, myyriä, sopuleita, murmeleita ja hamstereita, sekä joskus siilejä, jäniksiä ja näätäeläimiä. Laji saalistaa myös lintuja, erityisesti kottaraisia, kiuruja ja kyyhkyjä, harvemmin haikaroita,trappeja ja sorsia. Hätäravintona aavikkohaukka syö liskoja, sammakoita ja hyönteisiä. == Lähteet == * Génsböl, Benny & Koskimies, Pertti 1995: Suomen ja Euroopan päiväpetolinnut. - WSOY. Hongkong. ISBN 951-0-20236-3. === Viitteet === == Aiheesta muualla == * Luokka:Jalohaukat Luokka:Uhanalaiset linnut
Karigasniemi

Karigasniemi () on yksi Utsjoen kylistä ja raja-asema. Se sijaitsee kantatien 92 päätepisteessä (ja valtatien 4 päätepisteessä 1940-luvulta 1990-luvulle). Karigasniemen lähin naapuri on Norjan puolella sijaitseva Kaarasjoki. Valtakunnan raja Suomen ja Norjan välillä kulkee kylän ohitse virtaavassa Inarijoessa, joka muuttuu Kaarasjoen yhtymäkohdassa Tenojoeksi muutaman kilometrin päässä kylästä pohjoiseen. Kylän kohdalle jokeen on tehty vuonna 1958 silta palvelemaan rajan ylittävää liikennettä. Tulliaseman rakennus on Suomen puoleisella rannalla. Karigasniemen talouselämä on ollut vireää johtuen Tenojoen mukanaan tuomasta kalastusmatkailusta ja siitä, että rajan takana Norjassa tulo- ja hintataso ovat huomattavasti Suomea korkeammat, minkä vuoksi norjalaisten ostosmatkailu kylään on hyvin vilkasta, etenkin rautakaupan kohdalla heidän osuutensa muodostaa enemmistön asiakkaista.http://www.kesko.fi/modules/release/show_release.asp?id=557472C8DADE40B9B6ADBD5A05C55F90&kieli;=&layout;=kesko Kylässä on useita ravintoloita, bensiiniasemia ja suuri marketti. Karigasniemellä on aikoinaan sijainnut Suomen pohjoisin kasinopelipöytä (Black Jack). Karigasniemeltä johtaa kunnan keskukseen Utsjoelle seututie 970, joka seuraa Tenojoen vartta, ja matkaa kertyy noin 102 kilometriä. Tieyhteys valmistui vuonna 1983. Vaihtoehtoinen tieyhteys Utsjoelle kulkee Kaamasen kautta nelostietä pitkin. Karigasniemeltä lähtee etelään Angeliin johtava 63 kilometrin pituinen sorapintainen maantie 9704. ==Lähteet== ==Aiheesta muualla== Luokka:Utsjoen kylät
Taavi Soininvaara

Taavi Reko Kristian Soininvaara (s. 11. heinäkuuta 1966 Imatra) on suomalainen kirjailija ja kolumnisti. == Elämä ja ura == Soininvaara asui lapsuutensa Imatralla lukuun ottamatta Yhdysvalloissa viettämäänsä vaihto-oppilasvuotta. Hänen äitinsä työskenteli opettajana ja isä pankinjohtajana. Perheeseen kuului myös isosisko. Soininvaara valmistui ylioppilaaksi Imatrankosken lukiosta 1986 ja oikeustieteen kandidaatiksi Turun yliopistosta vuonna 1991. Hän suoritti jatko-opintoja Helsingin yliopistossa 1991–1995. Soininvaara työskenteli valmistumisensa jälkeen juristina rahoituslaitoksissa sekä teollisuuden johtotehtävissä. Soininvaaran esikoisteos Ebola-Helsinki ilmestyi vuonna 2000. Soininvaara jättäytyi vapaaksi kirjailijaksi vuonna 2001. Kolmannesta romaanistaan Koston komissio Soininvaara sai Suomen dekkariseuran Vuoden johtolanka -palkinnon keväällä 2003. Soininvaaran teosten aiheena ovat muun muassa kansainvälisen politiikan, rikollisuuden, teknologian ja talouden ajankohtaiset kysymykset. Ratamo-sarjan päähenkilö on suojelupoliisin osastopäällikkö Arto Ratamo. Soininvaara on kirjoittanut myös neliosaisen kirjasarjan, jonka päähenkilö on suomalainen YK:n työntekijä Leo Kara. Lähes kaikki Soininvaaran teokset on käännetty saksaksi. Moskito TV on tuottanut Soininvaaran kirjoihin perustuvan televisiosarjan Ratamo, joka on esitetty muun muassa C-More ja MTV-kanavilla vuosina 2018–2020. Soininvaara on kirjoittanut myös maailmanpolitiikkaa ja kansainvälistä rikollisuutta käsitteleviä kolumneja useille suomalaisille sanoma- ja aikakauslehdille, kuten Prima, Kauppalehti Optio, HS.fi, Tekniikan Maailma ja Apu. Soininvaara on poliitikko ja kirjailija Osmo Soininvaaran serkku. == Teokset == * Arto Ratamo -sarja ** ** ** ** ** ** ** ** ** ** ** ** ISBN 978-951-1-30722-8 ** ** ** ** ** ** ** ** * Leo Kara -sarja ** ** ** ** *Novellikokoelmat ** === Antologiat === * * Kultainen peura, 15 rikoskirjailijan yhteistyössä tekemä Suomen dekkariseuran 25-vuotisjuhlajulkaisu, 2004. * Novelli Nuoret ja urheat, Verkon silmässä antologia (toim. Johanna Sinisalo), Tammi 2005. * Novelli Vapauttava tuomio, Naisen rikos – intohimosta rikokseen antologia (toim. Tero Liukkonen) Gummerus 2006. * Rikosnovelli Rikollisen kaunis, saksankielinen antologia Morden im Norden, 2003. Krüger Verlag. * Rikosnovelli Vanakkam in Hamm, saksankielinen antologia Mords.Metropole.Ruhr, 2010. Grafit Verlag. == Lähteet == == Aiheesta muualla == * Sanojen aika -haastattelu Kirjasampo.fi:ssä Luokka:Suomalaiset rikoskirjailijat Luokka:Suomalaiset juristit Luokka:Vuonna 1966 syntyneet Luokka:Elävät henkilöt
Välimerenhaukka

Välimerenhaukka (Falco eleonorae) on Välimeren saarilla pesivä jalohaukka. == Koko ja ulkonäkö== Välimerenhaukka on 36–42 cm pitkä, ja sen siipien kärkiväli on 87–104 cm. Se muistuttaa hoikkaa muuttohaukkaa. Kaksi värimuotoa, tumma ja vaalea. Tumma muoto lähes musta, siiven alapeitinhöyhenet muuta siiven alapintaa tummemmat. Vaalea muoto muistuttaa nuolihaukkaa, mutta rinta on tummempi, siiven alapeitinhöyhenet tummat. Posket vaaleat. == Levinneisyys == Kaksi kolmasosaa maailman välimerenhaukoista pesii Kreikan saarilla. Ne talvehtivat Madagaskarilla asti. Välimerenhaukka pesii syksyllä pikkulintujen syysmuuton aikaan. Lintu on tavattu Suomessa kerran BirdLife Suomen rariteettikomitean hyväksymästi. == Lähteet == Luokka:Jalohaukat
Uliastai

Uliastai on Zavhanin provinssin pääkaupunki Mongoliassa. Qing-dynastian valtakaudella kaupunki oli koko Ulko-Mongolian hallinnollinen keskus. ==Maantiede== Uliastai sijaitsee Hangaivuorten länsiosassa Chigistei- ja Bogdjokien yhtymäkohdassa. Alueen talvet ovat erittäin kylmiä ja lämpötila saattaa tippua jopa lukemaan –45 °C. ==Historia== thumb|vasen|Merkkikivi mantšujen valtakaudelta. Qing-dynastian valtakaudella Uliastai oli Ulko- Mongolian hallinnollinen keskus. Se perustettiin vuonna 1733 jiangjunin eli hallinnosta vastaavan kenraalin asuinpaikaksi. Jiangjunin alaisina toimi kaksi ambania, joista toinen tuli kahdeksasta lippukunnasta ja toinen paikallisten halhamongolien yläluokasta. Paikallinen varuskunta koostui sekä kiinalaisista, että halhamongolisotilaista. Varuskunta on sittemmin tuhoutunut, mutta joitakin sen raunioita on vielä jäljellä kaupungin reunamilla. Vuonna 1765 kaupungin alun perin puinen muuri korvattiin kivisellä ja vuonna 1787 valmistui kiinalaiselle sodanjumala Guan Yulle omistettu temppeli. Mongoliassa Guan Yu yhdistetään tavallisesti Geseriin. Muslimikapinalliset hävittivät kaupungin vuonna 1869, mutta se jälleenrakennetiin nopeasti ja vuonna 1908 avautui venäläinen konsulaatti. Vuonna 1910 kaupungissa oli noin 1 200 asukasta ja heistä 200 oli kiinalaisia loppujen ollessa mongoleja. Varsinaisen kaupungin ulkopuolella toimi lisäksi kiinalaisia ja venäläisiä kauppiaita. Paikalliset Qing-dynastian viranomaiset antautuivat nyt kokonaan itsenäistyneelle Mongolialle tammikuussa 1912. Itsenäistymistä seurasi Mongolian vallankumous 1921. Zavhanin provinssin pääkaupunki Uliastaista tuli vuonna 1931 ja se sai uuden nimen Jawkhlant. Vanha nimi palautettiin vuonna 1959. ==Väestö== Vuoden 2010 väestönlaskennan mukaan Uliastain asukasluku oli 17 468 ja vuoden 2016 arvion mukaan 15 756. ==Lähteet== Luokka:Mongolian kaupungit
Paul Carson

Paul Carson (s. 1949) on irlantilainen kirjailija. Kirjailijan ammatin lisäksi Carson työskentelee lääkärinä. Carsonin tunnetuin kirja on Viilto, joka oli menestys ympäri maailmaa. Se on julkaistu yli 20 maassa. Hän on kirjoittanut myös lääketieteellisä yleistajuisia kirjoja mm. lasten allergioista. Carson on naimisissa ja hänellä on kaksi lasta. == Kirjat == * Viilto (Scalpel) 1998 * Kirurgin painajainen (Cold Steel) 2000 * Lääkärin kunnia (Final Duty) 2001 * Ambush (2004) * Betrayal (2005) == Lähteet == ==Aiheesta muualla== * Kirjailijan kotisivut Luokka:Irlantilaiset kirjailijat Luokka:Vuonna 1949 syntyneet Luokka:Elävät henkilöt
Herakleion

Herakleion (, ) voi viitata seuraaviin paikkoihin: == Antiikki == * Herakleion, antiikin aikainen kaupunki Kreetalla nykyisen Iraklionin paikalla * Herakleion, antiikin aikainen kaupunki Pieriassa Makedoniassa * Herakleion eli Herculaneum, antiikin aikainen kaupunki Suur-Kreikassa, Italiassa * Herakleion eli Thonis, muinainen kaupunki Egyptissä == Nykyaika == * Iraklion (Irákleio), kaupunki Kreetan saarella Kreikassa, saaren pääkaupunki * Irákleio, useita muita merkityksiä
Candia

Candia voi tarkoittaa ainakin seuraavia: ;paikannimenä: * Candia, Kreikan kaupunki ja samanniminen kunta, joka sijaitsee Kreetan saarella, Iraklionin alueyksikössä Kreetan alueella * Candia Canavese, kunta Italiassa Piemonten alueella olevassa Torinon metropolikaupungissa * Candia Lomellina, kunta Pohjois-Italiassa Pavian maakunnassa Lombardian alueella
Stalinin lehmät

Stalinin lehmät on Sofi Oksasen vuonna 2003 ilmestynyt esikoisromaani. Kirjan yhtenä teemana on syömishäiriö bulimia, jota kirjan päähenkilö Anna sairastaa. Se kertoo myös virolaistaustaisen Annan sopeutumisvaikeuksista Suomessa, hankalasta yhteydenpidosta Virossa asuviin sukulaisiin ja hänen vanhempiensa avio-ongelmista. Kirjan päähenkilön äiti on virolainen ja isä suomalainen. Kirja sisältää myös takaumajaksoja, jotka kertovat äidin puoleisen suvun elämästä Neuvosto-Virossa sen alkuaikoina, metsäveljistä ja kyydityksistä Siperiaan sekä myös päähenkilön äidin elämää 1960- ja 1970-lukujen Virossa ennen Suomeen muuttoa. Henkilökohtaisen tason lisäksi kirjan teemana on Suomen ja Viron väliset suhteet. Virolaisia pidettiin 1970–1980-luvuilla Oksasen mukaan Suomessa usein venäläisinä ja heihin kohdistui samanlaista ”ryssävihaa”, minkä vuoksi kirjan päähenkilön Annan äiti ei tahdo tämän paljastavan virolaista taustaansa. Oksanen kirjoitti kirjaa kaksi vuotta. Sen nimi viittaa siperialaisiin vuohiin, joita virolaiset kutsuivat Stalinin lehmiksi, mutta myös naisten halventavaan nimitykseen. Oksasen mukaan naisen kehoon kohdistuvaa ”painofasismia” ja ”läskifobiaa” voi verrata totalitarismiin. Markkinoinnissa kirja on määritelty feministiseksi, mutta Oksanen itse pitää määrittelyä luokittelevana. Stalinin lehmät on Oksasen Viron lähihistoriaa käsittelevän kvartetti-romaanisarjan ensimmäinen osa. Seuraavat osat ovat Puhdistus (2008) ja Kun kyyhkyset katosivat (2012). Stalinin lehmät -romaanista tehdään televisiosarja, joka on ensimmäinen Oksasen kirjaan perustuva tv-sarja. Kuusiosaisen sarjan käsikirjoittavat suomalainen Aino Kivi ja virolainen Andra Teede. == Käännökset == Kirja on käännetty useille kielille ja käännösoikeudet on myönnetty joillekin vielä kääntämättömille. Kirja ilmestyi Virossa vuonna 2004 ja herätti siellä keskustelua erityisesti suomalaisten asenteista virolaisia kohtaan. == Lähteet == == Aiheesta muualla == * Suvi Ahola: Nälkä, joka ei syömällä lähde. Helsingin Sanomat 21.9.2003. (Arkistoitu sivu) * Niemelä, Kyösti: Syömishäiriöiden ja neuvostoajan vallankäyttöä. Kiiltomato.net 4.12.2003. Luokka:Sofi Oksasen teokset Luokka:Vuoden 2003 kirjat
Jom hazikaron

thumb|Israelin puolustusvoimien sotilaita viettämässä jom hazikaronia. Jom Hazikaron (), ), pit. Jom Hazikaron l'Chalalei Ma'arachot Jisrael v'l'Nifgaei Peulot Ha'eivah (‏יום הזכרון לחללי מערכות ישראל ונפגעי פעולות האיבה), on Israelissa vietettävä kaatuneiden muistopäivä. Sitä vietetään ijar-kuun neljäntenä päivänä Israelin itsenäistymistä seuranneissa sodissa kaatuneiden ja näiden sotien veteraanien kunniaksi. Samoin muistetaan palestiinalaisterroristien uhreina kuolleita siviilejä. Kaatuneiden muistopäivää seuraa ijar-kuun viidentenä päivänä vietettävä Israelin itsenäisyyspäivä jom ha'atsma'ut. Molemmat juhlat siirretään päivää aikaisemmaksi, mikäli kuun viides päivä osuu sapatiksi. Päivää vietetään juhlavien seremonioiden merkeissä. Juhla alkaa edellisenä iltana kello kahdeksan minuutin kestävällä sireeniäänimerkillä, sillä juutalaisessa kalenterijärjestelmässä vuorokausi alkaa auringon laskiessa. Sireenin soiton aikana useimmat israelilaiset seisovat hiljaa osoittaen näin kunnioitustaan. Virallinen päivän aloittava seremonia tapahtuu Länsimuurilla, ja Israelin lippu lasketaan puolitankoon. Seuraavana aamuna kello 11 sireeniä soitetaan jälleen, tällä kertaa kaksi minuuttia, ja kaikki liikenne pysähtyy hetkeksi. Päivän aikana ihmiset osallistuvat muistoseremonioihin ja käyvät hautausmailla. Illalla seitsemän ja kahdeksan välillä Israelin itsenäisyyspäivän aloittaa virallinen seremonia Herzl-kukkulalla. Lippu nostetaan jälleen ylös puolitangosta ja tunnelma vaihtuu surullisesta riemukkaaksi. Israelin valtion ensimmäisinä elinvuosina kaatuneiden muistopäivän päivämäärästä ei päästy sopuun, joten sitä vietettiin aluksi yhdessä Israelin itsenäisyyspäivän kanssa. Juhlien viettäminen samana päivänä osoittautui hankalaksi, joten Jom Hazikaron siirrettiin päivää aikaisemmaksi vuonna 1951. Järjestely vahvistettiin lailla vuonna 1963. Kaatuneiden muistopäivän viettäminen juuri ennen itsenäisyyspäivää muistuttaa kansalaisia itsenäisyyden hinnasta. Päivä on israelilaisille tärkeä, koska hyvin suuri osa heistä on palvellut maan puolustusvoimissa ja koska monien lähiomaisia kaatui itsenäistymissodissa. == Gregoriaanisessa kalenterissa == Jom Hazikaronia vietetään ijar-kuun neljäntenä päivänä. Vastaavat gregoriaanisen kalenterin päivät ovat: * 2006: 2. toukokuuta * 2007: 22. huhtikuuta * 2008: 7. toukokuuta * 2009: 28. huhtikuuta == Aiheesta muualla == *Remembrance Day - Independence Day - Selected Readings Luokka:Juutalaiset juhlapäivät
Tyndall

Tyndall on seuraavien henkilöiden sukunimi: * John Tyndall (1820–1893), irlantilainen fyysikko * John Tyndall (1934–2005), brittiläinen äärioikeistolainen poliitikko * Keaton Tyndall (s. 1992), yhdysvaltalainen näyttelijä * Kylie Tyndall (s. 1992), yhdysvaltalainen näyttelijä, Keaton Tyndallin kaksoissisar * Louisa Tyndall (1845–1940), englantilainen aatelisnainen ja fyysikko, John Tyndallin puoliso.
Baby Jane

Baby Jane on vuonna 2005 ilmestynyt Sofi Oksasen toinen romaani. Sen on kustantanut WSOY. Kirja kertoo kahdesta toisiaan rakastavasta naisesta, jotka kärsivät vakavista mielenterveysongelmista. Kirja ottaa kantaa lesbojen ja mielenterveyspotilaiden asemaan yhteiskunnassa. Romaani on käännetty usealle kielelle, ja vastaanotto on ollut innostunut. Esimerkiksi norjalaisen Dagsavisen-lehden mukaan teos on "jälleen yksi todiste kirjailijan poikkeuksellisesta lahjasta yhdistää hienovarainen kirjallinen proosa brutaaleihin paljastuksiin ihmisyydestä ja sen haavoittuvuudesta. Baby Janella on merkittävä osa mielenterveyshäiriöistä kertovassa kirjallisuudessa." Tanskassa Information-lehti kuvasi Baby Janea jopa paremmaksi romaaniksi kuin Puhdistus (2008). Kirjasta on tehty samanniminen elokuvasovitus, jonka on ohjannut Katja Gauriloff. Elokuvan kuvaukset alkoivat kesäkuussa 2017, ja se sai ensi-iltansa 8. maaliskuuta 2019. Romaanista on tehty myös ooppera, jonka musiikin sävelsi Markus Kärki. Kantaesitys oli vuonna 2019. == Lähteet == Luokka:Sofi Oksasen teokset Luokka:Vuoden 2005 kirjat
Michael Palmer

Michael Palmer (9. lokakuuta 1942 Springfield, Massachusetts – 30. lokakuuta 2013) oli yhdysvaltalainen kirjailija. Kirjailijan uran lisäksi Palmer työskenteli lääkärinä. Palmer oli Robin Cookin ohella Yhdysvaltojen johtavia lääketieteellisten jännärien kirjoittajia. Palmerin kirjoja on käännetty yli 30 kielelle. Palmer asui Massachusettsissa, Yhdysvalloissa. == Kirjat == * The Sisterhood (1982) (suom. Armon enkelit) * Side Effects (1985) (suom. Salainen koe) * Flashback (1988) (suom.Kauhukuvat) * Extreme Measures (1991) (suom. Äärirajat) * Natural Causes (1994) * Silent Treatment (1995) (suom. Äänetön kuolema) * Critical Judgment (1996) (suom. Ratkaisun edessä) * Miracle Cure (1998) (suom. Ihmelääke) * The Patient (2000) (suom. Potilas) * Fatal (2002) (suom. Sivuvaikutuksia) * The Society (2004) (suom.Salaseura) * The Fifth Vial (2007) (suom.Uhraus) * The First Patient (2008) == Lähteet == ==Aiheesta muualla== * Kirjailijan kotisivut Luokka:Yhdysvaltalaiset jännityskirjailijat Luokka:Vuonna 1942 syntyneet Luokka:Vuonna 2013 kuolleet
Sihvo

Sihvo voi tarkoittaa: * Sihvo, kylä Lemillä * Ryhmä Sihvo, talvisodan aikana perustettu suomalainen sotaväenosasto ==Sukunimi== * Aarne Sihvo (1889–1963), jalkaväenkenraali (jääkäri) * Aarno Sihvo (1922–1991), kenraaliluutnantti, Jussi Sihvon poika * Armas Sihvo (1889–1918), jääkärivääpeli * Hannes Sihvo (1942–2003), kirjallisuustieteilijä, historioitsija ja professori * Ilmari Sihvo (1895–1964), jääkärikapteeni * Jouko Sihvo (s. 1931), tuomiorovasti ja professori, Kirkon tutkimuskeskuksen johtaja, * Johannes (Jussi) Sihvo (1892–1949), jääkärikenraalimajuri * Kustaa Sihvo (1900–1940), majuri ja ilmavoimien esikuntapäällikkö * Marketta Sihvo (s. 1941), puhe- ja ääniterapian kehittäjä * Otto Sihvo (s. 1998), e-urheilija * Sam Sihvo (1892–1927), säveltäjä, kirjailija, jääkärivänrikki * Sami Sihvo (s. 1932 ), kenraalimajuri, Jussi Sihvon poika * Tauno Sihvo (1887–1967), jääkärivänrikki Luokka:Luettelot henkilöistä sukunimen mukaan
Lunastusvelvollisuus (osakeyhtiölaki)

Osakeyhtiölain mukaisessa lunastusvelvollisuudessa osakkeenomistajalla, jolla on enemmän kuin yhdeksän kymmenesosaa yhtiön osakkeista JA kaikkien osakkeiden tuottamasta äänimäärästä, on oikeus lunastaa muiden osakkeenomistajien osakkeet. Osakkeenomistajalla, jonka osake voidaan lunastaa, on myös oikeus vaatia osakkeensa lunastamista. Lunastajan on viipymättä ilmoitettava yhtiölle lunastusoikeuden syntymisestä. Yhtiö ilmoittaa puolestaan muille osakkeenomistajille. Osakkeista on maksettava käypä hinta. Hinnasta voidaan riidellä välimiesoikeudessa, jolloin yleensä lunastaja maksaa oikeudenkäyntikulut. Luokka:Arvopaperioikeus
Päästö

Päästö eli emissio tarkoittaa ympäristölainsäädännössä ihmistoiminnan aiheuttamaa aineen, energian, melun, tärinän, säteilyn, valon tai hajun päästämistä, johtamista tai jättämistä yhdestä tai useammasta alkukohdasta (päästölähteestä) suoraan tai epäsuorasti ilmaan, veteen tai maaperään. Päästöt voivat olla toivottuja (esimerkiksi ulkoilmakonsertti konsertin kuulijoille) tai ei-toivottuja. Päästöjen seurauksen voi aiheutua ympäristön pilaantumista, joka käsite sisältää myös terveyshaitan ja omaisuuden vahingoittumisen päästön seurauksena. == Katso myös == * Päästömittaukset * Päästökauppa == Lähteet == Luokka:Ympäristö
Nikki

Nikki viittaa seuraaviin asioihin ja henkilöihin: ==Henkilöitä == === Sukunimenä === * Matti Nikki, suomalainen verkkosensuurin tutkija * Teemu Nikki, suomalainen elokuvaohjaaja ja -kuvaaja * Timo Nikki, suomalainen muusikko === Etunimenä === * Nikki Benz, ukrainalainen pornonäyttelijä * Nikki Blonsky, yhdysvaltalainen näyttelijä ja laulaja * Nikki Cox, yhdysvaltalainen näyttelijä * Nikki McKibbin, yhdysvaltalainen laulaja * Nikki Reed, yhdysvaltalainen näyttelijä ja käsikirjoittaja === Taiteilijanimenä === * Nikki Sixx (oik. Frank Carlton Serafino Ferrana Jr), Mötley Crüe -yhtyeen perustaja, lauluntekijä ja basisti == Kuvitteellisia henkilöitä == * Nikki Carpenter, hahmo televisiosarjassa Ihmemies MacGyver * Nikki, hahmo televisiosarjassa Lost == Muita merkityksiä == * Nikki, yhdysvaltalainen komediasarja * "nikki", nimimerkki etenkin verkkoviestinnässä * Yume Nikki, seikkailupeli * nikki, squash-pelissä käytettävä termi seinän ja lattian kulmasta * Nikki (Benin), kaupunki Beninissä
Rust

Rust voi tarkoittaa seuraavia: * Rust, kaupunki Itävallassa * Rust, kunta Saksassa * Rust, suomalainen metalliyhtye * Rust, Mozilla Foundationin kehittämä ohjelmointikieli * Rust, Facepunch Studiosin kehittämä tietokonepeli * Rust in Peace, Megadethin albumi * Rust Never Sleeps, Neil Youngin albumi == Sukunimenä == * Bernhard Rust (1883–1945), saksalainen poliitikko, natsi- Saksan opetusministeri 1934–1945 * Bryan Rust (s. 1992), yhdysvaltalainen jääkiekkoilija * George Rust (1628–1670), brittiläinen pappi, teologi ja filosofi * Giacomo Rust (1741–1786), italialainen säveltäjä * Mathias Rust (s. 1968), saksalainen harrastajalentäjä * Mathias Rust (s. 1982), ruotsalainen elokuvanäyttelijä * Rod Rust (1928–2018), yhdysvaltalainen amerikkalaisen jalkapallon valmentaja ja puolustuksen koordinaattori
Uniting Nations

Uniting Nations oli brittiläinen tanssiyhtye. Sen jäseniä olivat Paul Keenen ja Daz Sampson. Yhtye saavutti listamenestystä loppuvuodesta 2004 ja alkuvuodesta 2005 Hall & Oatesilta lainatulla coverkappaleella ”Out of Touch”. Kappale pysyi Ison-Britannian listoilla pitkään, mutta nousi korkeimmillaan sijalle 7. Seuraava single ”You and Me” nousi brittilistoilla sijalle 15. Laulajana toimi Craig Powell, joka jätti myöhemmin yhtyeen ja lähti soolouralle. Heidän kolmannella singlellään ”Ai No Corrida” vieraili laulajana Laura More. Singleä myytiin Britanniassa myös digitaalisesti esimerkiksi iTunesissa. Single nousi singlelistan sijalle 18. Uniting Nationsin debyyttialbumi One World julkaistiin 14. marraskuuta 2005. Se sisältää 12 kappaletta ja kaksi musiikkivideota (”Out of Touch” ja ”You and Me”). == Diskografia == === Albumit === * One World (2005) === Singlet === * Out of Touch (2004) * You and Me (2005) * Ai No Corrida (feat. Laura More) (2005) * Music in Me (2006) * High Energy (2006) * Do it Yourself (Go Out and Get It) (2007) * Pressure Us (feat. Lucia Horn) (2008) * This Love (2019) Luokka:Brittiläiset elektronisen musiikin yhtyeet
Superjoint Ritual

Superjoint Ritual oli Philip Anselmon, Joe Fazzion ja Jimmy Bowerin 1990-luvun puolivälissä perustama heavy metal -yhtye New Orleansista. Yhtyeeseen liittyivät myöhemmin myös Hank Williams III sekä Kevin Bond. Heidän musiikkityyliään on kuvailtu sekoitukseksi Panteraa ja Agnostic Frontia. Yhtyeen nimi "Superjoint Ritual" tulee "The Pagan Winter" -kappaleen sanoista, jonka on esittänyt Darkthrone. Yhtye hajosi vuonna 2005. Aluksi Phil Anselmo mainitsi syyksi entisen Pantera-kitaristin Dimebag Darrellin kuoleman tuoman masennuksen, mutta yhtyeen hajoamisen syyksi paljastui lopulta riita Anselmon ja yhtyeen rumpalin Joe Fazzion välillä. Asian ovat varmistaneet muut yhtyeen jäsenet. ==Kokoonpano== *Phil Anselmo - laulu *Joe Fazzio - rummut *Jimmy Bower - kitara *Kevin Bond - kitara *Hank Williams III - basso ===Entiset jäsenet=== *Michael Haaga - basso (1995-2001) ==Diskografia== ===Albumit=== *Use Once and Destroy (2002) *A Lethal Dose of American Hatred (2003) *Caught Up in the Gears of Application (2016) ===Singlet=== *The Alkoholik (2002) *Dress Like a Target (2003) ===Musiikkivideot=== *The Alkoholik (2002) *Fuck Your Enemy (2002) *Waiting for the Turning Point (2003) *Dress Like a Target (2004) ===Videot=== *Live in Dallas, TX (DVD) (2002) *Live at CBGB's (DVD) (2004) ==Aiheesta muualla== *Virallinen kotisivu Luokka:Yhdysvaltalaiset metalliyhtyeet Luokka:Yhdysvaltalaiset hardcore punk -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Uli Kusch

Ulrich ”Uli” Kusch (s. 11. maaliskuuta 1967 Aachen) on saksalainen metallirumpali. Hänet tunnetaan Helloween-yhtyeen rumpalin pestistään vuosilta 1994–2001. Hän on myös soittanut rumpuja Gamma Rayn toisella studioalbumilla Sigh No Morella ja vuosina 2001–2006 Masterplan-yhtyeessä Helloween-aikaisen yhtyetuttavansa Roland Grapowin kanssa. Masterplanista lähdettyään hän perusti lyhytikäisen, Ride the Sky -nimisen yhtyeen. Vuonna 2010 hän liittyi Timo Tolkin kokoamaan Symfoniaan. == Lähteet == == Aiheesta muualla == * Uli Kuschin esittely Symfonian sivustolla Luokka:Saksalaiset metallimusiikin rumpalit Luokka:Vuonna 1967 syntyneet Luokka:Elävät henkilöt
Opera Mini

Opera Mini on Opera verkkoselaimen Java-kielellä ohjelmoitu versio mobiililaitteille. Ohjelma toimii lähes kaikissa Javaa tukevissa kännyköissä ja kämmentietokoneissa mahdollistaen pääsyn www:hen myös alemman hintaluokan puhelimilla, joissa ei alun perin ole kuin WAP-selain tai ei ole selainta laisinkaan. Opera Mini ei ole suorassa yhteydessä Internetiin, vaan ottaa yhteyden Operan välityspalvelimiin. Nämä palvelimet hoitavat tiedon haun Internetistä, sen sovittamisen pienelle ruudulle, pakkaamisen ja lopulta Opera Minille välityksen. Esimerkiksi www-sivujen kuvat pienennetään mobiililaitteen näytölle riittävään tarkkuuteen, jolloin säästetään merkittävästi siirrettävän datan määrässä, yleensä noin 70–90 %. Myös kehittyneille kämmentietokoneille ja älypuhelimille (Palm OS, Symbian OS, Windows Phone, Windows Mobile) Opera Mini antaa näin mahdollisuuden selata Internetiä pienemmin tiedonsiirtokustannuksin. Ohjelmasta on olemassa kaksi eri versiota (basic & advanced) puhelimen muistimäärän mukaan. Sen voi ladata suoraan puhelimen omalla WAP-selaimella osoitteesta mini.opera.com. == Ominaisuudet versio versiolta == === Opera Mini 1 === * Tiedon pakkaus ennen mobiililaitteelle lähetystä * Sivuhistoria ja kirjanmerkit * Sisäänrakennettu etsintä monilla hakukoneilla * Välimuisti viimeisimmille sivuille (riippuen puhelimen muistista) * Käännetty yli 30 kielelle (myös Suomi) === Opera Mini 2 === * Kuvien ja tiedostojen lataus puhelimeen * Vaihdettava ulkoasu (teemat) * Pikanäppäimet suosituimmille sivuille ja toiminnoille * Säädettävä kirjasinkoko * Suurienkin kuvien katselu osissa zoomaamalla * Siirtymäefektit ja muita visuaalisia parannuksia === Opera Mini 3 === * Tuki SSL-salatuille yhteyksille * Kuvien lähetys nettisivuille * Kuvablogi-ominaisuus * RSS-lukija * Pitkien listojen ja luetteloiden lyhennys === Opera Mini 4 === * Sivujen näyttö kokonaisuudessaan, zoomaus eri kohtiin * Kirjanmerkkien synkronointi Opera-selainten kesken (Opera Link) * Sivujen selaus myös vaakasuorassa. * Kursori * Haun luonti minkä tahansa sivun hakukentästä * Laajempi CSS-tuki === Opera Mini 5 === * Välilehtien käyttö == Katso myös == * Opera Mobile == Aiheesta muualla == * Opera Minin virallinen sivusto * Tuetut puhelinmallit (lataussivu) * Opera Mini FAQ * Opera Mini -simulaattori == Lähteet == Luokka:Opera Luokka:Android-sovellukset Luokka:IOS-sovellukset Luokka:BlackBerry-sovellukset Luokka:Symbian-sovellukset Luokka:Windows Phone -sovellukset Luokka:Bada-sovellukset Luokka:Java ME -sovellukset Luokka:Windows Mobile -sovellukset Luokka:Vuoden 2005 ohjelmistot de:Opera#Opera Mini it:Opera (browser)#Opera Mini ro:Opera (navigator web)#Opera Mini
Jack Palance

Jack Palance (, 18. helmikuuta 1919 Lattimer Mines, Pennsylvania – 10. marraskuuta 2006 Montecito Kalifornia) oli ukrainalaissukuinen yhdysvaltalainen näyttelijä ja Oscar-voittaja. Palance aloitti 1930-luvun lopulla ammattilaisnyrkkeilyuran nimellä Jack Brazzo. Hän voitti 15 ottelua putkeen, joista 12 tyrmäyksellä, ennen kuin hävisi Joe Baksille. Toisessa maailmansodassa Palance toimi B-24-pommikoneen harjoituslentäjänä. Kun Palancen kone joutui harjoituslennolla onnettomuuteen, hän sai pahoja palovammoja ja joutui kasvoleikkaukseen. Onnettomuuden vuoksi hänellä oli yksilölliset, helposti tunnistettavat kasvonpiirteet. Palance teki Broadway- debyyttinsä vuonna 1947 ja kolme vuotta myöhemmin hänet nähtiin ensimmäisen kerran valkokankaalla elokuvassa Pakokauhun vallassa. Palancen luonnenäyttelijän taidot havaittiin heti ja hän sai vuonna 1953 Oscar- ehdokkuuden parhaasta miessivuosasta vasta kolmannesta roolistaan elokuvasta Pelko. Seuraavana vuonna Palance oli uudelleen ehdolla westernistä Etäisten laaksojen mies. Palance esiintyi useissa muissakin lännenelokuvissa tämän jälkeen, mutta hän oli myös Dr. Jekyll ja Mr. Hyde, Dracula (Kreivi Dracula) ja Attila (Attila, hunnien kuningas). 1980-luvulla Palance juonsi yhdessä tyttärensä Hollyn kanssa Usko tai älä -televisiosarjaa. Vuonna 1991 Palance voitti Oscarin parhaasta miessivuosasta elokuvasta Kaupunkicowboyt. Palancella on tähti Hollywood Walk of Famella. Eläkkeelle vetäytymisensä jälkeen hän asui Tehachapissa, Kaliforniassa. Jack Palance kuoli 10. marraskuuta 2006 kotonaan Montecitossa Kalifornian Santa Barbarassa 87-vuotiaana. CNN.com 10.11.2006 Actor Jack Palance, who won an Oscar with his comedic self-parody in 1991's "City Slickers," died Friday. He was 87, said spokesman Dick Guttman, and died of natural causes in his home in Montecito, California, surrounded by his family. ==Filmografiaa== *Okinawa (Halls of Montezuma, 1950) *Pakokauhun vallassa (Panic in the Streets, 1950) *Pelko (Sudden Fear, 1952) *Etäisten laaksojen mies (Shane, 1953) *Filmin kulissien takana (The Big Knife, 1955) *Helvetti 1944 (Attack, 1956) *10 sekuntia helvettiin (Ten Seconds to Hell, 1959) *Barabbas (1962) *Sen täytyi tapahtua (Le Mépris, 1963) *Saalistajat (The Professionals, 1966) *Che! (1969) *Petturit hirteen, companeros! (Vamos a matar, compañeros, 1970) *Monte Walsh (1970) *Chaton maa (Chato's Land, 1972) *Hawk the Slayer (1980) *Bagdad Café (Out of Rosenheim, 1987) *Young Guns – nuoret sankarit (Young Guns, 1988) *Batman (1989) *Tango & Cash (1989) *Kaupunkicowboyt (City Slickers, 1991) *Kaupunkicowboyt II (City Slickers II: The Legend of Curly's Gold, 1994) *Joutsenprinsessa (The Swan Princess, 1994, ääni) *Rosvot ja poliisit (Cops and Robbersons, 1994) == Lähteet == ==Aiheesta muualla== * Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1919 syntyneet Luokka:Vuonna 2006 kuolleet
Kosola

left|150px|thumb|Kosolan koulu thumb|150px|Talvisotaan lähdön muistolaatta Kosolan koulun seinässä. Kosola on kylä Kauhavalla, Etelä-Pohjanmaalla. Kosolanmäen nähtävyyksiin kuuluvat Iisakin Jussin tupa ja Veteraanitalo. == Kosolan koulu == Kosolan koulu on perustettu 1916. Nykyisin siellä opiskelevat peruskoulun vuosiluokat 1–6. Koulu sijaitsee Kosolantien, Hemmingintien, Luusantien ja Kauppatien risteyksessä. Oppilaita oli noin 150. Kesällä 2009 koulun päärakennus tuhoutui tulipalossa, mutta paikalle on nyt rakennettu uusi, arkkitehti Esa Säkkisen suunnittelema koulu. Kirjailija Antti Tuuri on käynyt koulua, ja sittemmin hänen kirjoittamaansa Talvisota-elokuvaa kuvattiin koululla aidossa ympäristössä. == Lähteet == Luokka:Kauhavan kylät
Masterplan

Masterplan on saksalainen power metal -yhtye, jonka perustivat Uli Kusch ja Roland Grapow vuonna 2001 lähdettyään Helloweenista. == Kokoonpano == ===Nykyiset=== * Rick Altzi – laulu * Roland Grapow – kitara * Jari Kainulainen – basso * Axel Mackenrott – kosketinsoittimet * Martin Skaroupka – rummut === Entiset jäsenet === * Jørn Lande – laulu * Mike DiMeo – laulu * Jan S. Eckert – basso * Mike Terrana – rummut * Uli Kusch – rummut ===Lisämuusikot=== * Jürgen Attig – basso * Janne Wirman – kosketinsoittimet ===Aikajana=== == Diskografia == === Albumit === * Masterplan (2003) * Aeronautics (2005) * MK II (2007) * Time to Be King (2010) * MK III (2011) * Novum Initium (2013) === EP:t === * Back for My Life (2005) * Lost and Gone (2007) === Singlet === * Enlighten Me (2002) == Aiheesta muualla == * Masterplan sivusto Luokka:Saksalaiset power metal -yhtyeet